《嫩晴踏访残梅次莲公韵 其二》
明代·王彦泓

绝世仙姝欲语难，藏烟隔水靓妆残。难留合德全身见，更觅徐妃半面看。

夜雨洗教香渐淡，朝阳烘得泪初乾。假饶满树秾桃李，近在阶庭懒去观。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。